Bongbong Marcos

Si **Ferdinand "Bongbong" Marcos, Jr.** (isinilang noong Setyembre 13, 1957) ay isang Pilipinong mambabatas na kasalakuyang naninilbihan bílang ika-17 na Pangulo ng Pilipinas. Dati siyang nanungkulan bilang senador mula 2010 hanggang 2016. Siya ang ikalawa at ang tanging lalaking anak ng dating Pangulo at Diktador na si Ferdinand Marcos Sr. at ang dating Unang Ginang ng Pilipinas na si Imelda Romualdez Marcos.

Taong 1980, tumakbo ang 23-taong-gulang na itong si Marcos Jr. bilang kandidato sa pagka-Bise Gobernador ng Ilocos Norte nang walang kalaban at nanalo, sa ilalim ng partidong Kilusang Bagong Lipunan ng kanyang amang namumuno sa buong Pilipinas sa ilalim ng batas militar noong panahong iyon. Kinalaunan, naging Gobernador siya ng Ilocos Norte noong 1983 at nanatili sa opisina hanggang mapatalsik ng Himagsikan ng Lakas ng Bayan ang kanilang pamilya mula sa kapangyarihan at lumipad papuntang Hawaii sa pagkakapatapon noong Pebrero 1986.

Pagkamatay ng kaniyang ama noong 1989, hinayaan ni Pangulong Corazon Aquino na umuwi ng Pilipinas ang nalalabi sa pamilya Marcos upang humarap sa ilang demanda.

Pagsapit ng taong 1992, nahalal at naupo siya bilang Kinatawan ng Ikalawang Distrito ng Ilocos Norte hanggang 1995, at muling siyang nahalal noong 2007 hanggang 2010. Sa pagitan ng pagtatapos ng kaniyang termino noong 1995 at pagsisimula ng isa pang termino noong 2007, nanungkulan siyang muli bilang Gobernador ng Ilocos Norte na kaniyang tinakbuhan at napaghahalan. Taong 2010 rin siya nahalal bilang Senador ng Pilipinas sa ilalim ng Partidong Nacionalista at naupo hanggang 2016.

Noong 2015, tumakbo si Marcos para sa pagka-Pangalawang Pangulo ng Pilipinas noong Halalan 2016. Sa pagkakaibang 263473 boto, 0.67 bahagdan, natalo si Marcos Jr. ng kinatawan ng Camarines Sur na si Leni Robredo. Bilang tugon, nagsampa si Marcos ng protestang elektoral sa Presidential Electoral Tribunal na naglalaman ng mga akusasyon ng mga pandaraya. Taong 2021, napagsang-ayunang ibara ang petisyon ni Marcos matapos ang isinagawang pilotong muling pagbibilang sa mga piling lalawigan ng Negros Oriental, Iloilo, at Camarines Sur na nagresulta pa ng pagdagdag pa nga ng 15093 boto sa lamang ni Robredo. Kinalaunan nang taong iyon, isinapubliko ni Marcos ang kandidatura niya para sa pagka-Pangulo ng Pilipinas sa Halalan 2022.

## Kabataan 
Si Ferdinand R. Marcos Jr. na pinangalanang **Bongbong** ay isinilang noong Setyembre 13, 1957, kay Ferdinand E. Marcos at Imelda Remedios Visitacion Romualdez. Ang kanyang amang si Ferdinand Sr. ay isang kinatawan ng Ikalawang Distrito ng Ilocos Norte nang siya ay ipinanganak at naging Senador pagkalipas ng 2 taon. 8 taong gulang siya nang maging Pangulo ng Pilipinas ang kanyang ama noong 1965. Dahil ipinataw ni Ferdinand Marcos ang Batas Militar noong 1972, 18 taong gulang na si Bongbong noong 1975 na gulang ng legal majority sa Pilipinas

Ang kanyang mga ninong ay kinabibilangan ng mga crony ng kanyang ama na si Eduardo "Danding" Cojuangco Jr.,

Si Bongbong ay unang nag-aral sa Institucion Teresiana sa La Salle Greenhills sa Maynila nang makamit niya ang kanyang pag-aaral sa kindergarten at elementarya. Noong 1970, si Bongbong ay ipinadala sa Inglatera sa Worth School na isang panglalaking Benedictine institution.

Pagkatapos nito, siya ay pumasok sa St Edmund Hall, Oxford upang mag-araal ng Pulitika, Pilosopiya at Ekonomika (PPE). Gayunpaman, sa kabila ng kanyang mga maling pag-aangkin na grumadweyt siya ng BA sa Pilosopiya. Politika at Ekonomika , hindi siya nagkamit ng isang degree. Naipasa ni Bongbong ang subject na Pilosopiya pero pumapalpak sa Ekonomiya at sa Politika nang dalawang beses kaya hindi siya nararapat na makakamit ng isang degree. Sa halip, siya ay nagkamit ng Special Diploma sa Araling Panlipunan,

Pagkatapos ng People Power Revolution, nalaman ng Presidential Commission on Good Government ang kanyang tuition at natagpuan na, USD 10,000 ang kanyang buwanang baon, at ang estate na kanyang tinirhan habang nag-aaral sa Wharton gamit ang pondong mababakas sa mga pondong intelihente ng Opisina ng Pangulo at bahagi ng ilang mga 15 bank account na sikretong binuksan ng pamilya Marcos sa Estados Unidos sa ilalim ng mga huwad na pangalan..

Lumahok si Bongbong sa Masters in Business Administration Program sa Wharton School of Business, University of Pennsylvania sa Philadelphia, U.S. ngunit nabigo itong magtapos, kaya kanya nalang inangking kumalas siya sa programa para sa kanyang pagtakbo sa halalan bilang Bise Gobernador ng locos Norte noong 1980.

## Mga maagang mga tungkulin
Bagaman ang kanyang karera bilang politiko ay nagsimula nang siya ay 23 anyos nang siya ay maging Bise Gobernador ng  Ilocos Norte, ang political profile ng kanyang ama ay nangangahulugan ang mga anak ni Marcos lalo na si Bongbong at imee ay integral na bahagi ng Marcos propaganda machine. Si Bongbong ay natulak sa pambansang nang siya ay 23 anyos at ang skrutiniya sa kanya ay lalong sumidhi nang tumakbo ang kang kanyang ama bilang Pangulo noong 1965.

Noong kampanya ng kanyang ama noong 1965, siiya ay gumanap bilang kanyang sarili sa pelikulang Sampaguita Pictures na *Iginuhit ng Tadhana: The Ferdinand E. Marcos Story* na isang biyopiko na sinasabing batay sa pagganap ng kanyang ama sa nobelang *For Every Tear a Victory*. Ang halaga ng pubic relations ng pelikula ay sinasabing nakatulong sa pagkapanalo ng kanyang ama bilang Pangulo ng Pilipinas noong 1965.

## Pagsali sa administrasyong Marcos
Si Marcos Jr. ay 15 anyos noong 1972 nang ang kanyang amang si Ferdinand Marcos ay magdeklara ng Martial Law at sa  United Kingdom dahil ipinadala sa siya sa board sa Worth School sa West Sussex. isang taon pagkatapos niyang grumadweyt sa Worth school. Dahil teknikal na isa siyang bata noong Batas Militar nang ito ay ideklara, kanyang inangking wala siyang pananagutan sa mga kamaliang nangyari noon.

Gayunpaman, ayon sa mga imbbestigador na kumatologo sa kayamanan ng mga Marcos nang sila ay mapatalsik noong 1986 ay malaki silang nakinabang sa mga nakaw na yaman ng pamilya Marcos. Sa karagdagan, sa panahon ng kanilang pagkakatalsik noong 1986 ang parehong sina Bongbong at Imee ay humawak ng mahahalagang posisyon sa admistrasyon ng kanilang ama. Si Imee ay 30 anyos nang mahirang na pinuno nang Kabataang Barangay noong mga kalaunang dekada 1970,

Sinsabing si Bongbong ay nakinabang sa hindi maipaliwanag ng kanyang pamilya. Bukod sa mamahaling tuition, kabilang dito ang buwanang allowance na at mga tirahang kanyang ginamit at ng kanyamg kapatid na si Imee Marcos sa Wharton at Princeton sa Estados Unidos. Manuel H. Nieto, at Rolando Gapud 
Si Bongbong ay kasama ng kanyang mga magulang na lumipad sa Hawaii noong 1986.

Kabilang sa mga bagay na itinala ng bagong pamahalaan ng Pilipinas na naiwan ng pamilyang Marcos sa Malacanang Palace nang lumikas ito patungo sa Hawaii ang 15 mink coat, 65 parasol, 508 mga gown, 888 handbag at 71 pares ng mga sunglass at mga 1,060 pares ng sapatos. Iniulat na nang tumakas si Marcos, natuklasan ng mga ahente ng U.S. Customs ang 24 maleta ng mga brick na ginto at diamanteng hiyas na itinago sa mga diaper bag. Ang mga sertipiko ng gintong bullion na nagkakahalaga ng mga bilyong dolyar ay sinasabing kasama sa mga ari-ariang personal na dinala ni Marcos at kanyang pamilya at mga crony nang bigyan sila ng ligtas na daanan ng administrasyong Reagan patungong Hawaii.

Sila ay tumungo sa   Hickam Air Force Base sagot ng pamahalaan ng Estados Unidos. Pagkatapos ng isang buwan, sila ay lumipat sa dalang mga tirahan sa sa Makiki Heights, Honolulu na nakarehistro sa mga crony ni Marcos na sina Antonio Floirendo at Bienvenido at Gliceria Tantoco.

Noong 2011, inamin ni Bongbong na kumuha siya ng US$200 milyong dolyar mula sa isang sikretong akawnt sa banko sa Credit Suisse sa Switzerland. Sinabi rin ng diyaryo na si Bongbong noong 1995 ang nagtulak para sa pamilya na makuha nila ang ikaapat ng tinatayang US$2 bilyon dolyar hanggang  US$10 bilyong dolyar na hindi pa nababawi ng pamahalaan ng Pilipinas sa kondisyong babawiin ang mga kasong sibil sa kanyang pamilya na kalaunang binawi ng Korte Suprema ng Pilipinas.

Ang kanyang ama ay namatay sa Hawaii noong 1989 sa edad na 72. Kalaunang hinayag ng militaryong aide ng kanyang na si Arturo C. Aruiza na si Bongnomg lang ang nasa kama sa kamatayan ng kanyang ama.

Gaya ng ibang mga kasapi ng pamilya Marcos pagkatapos bumalik sa Pilipinas mula sa Hawaii, si Bongbong ay tumanggap nang malalang pagbatikos dahil sa pilit nito tong pagtanggi sa mga karahasan, paglabag sa karapatang pantao, mga torture, mgapanggagahasa sa mga bumabatikos sa kanyang amang diktador at maluluhong pamumuhay at hindi maipaliwanag na kayamanan. Nang inalala ng mga biktima nang diktaduryang Marcos ang ika-40 tao ng pagdedeklara ng illegal na Batas Militar, hindi humingi ng patawad si Bongbong at sinabing ang hinihingi ng mga mga naging bikitikma na patawad ay kayabangan, pagpoposturang politikal at propaganda.

### Pagkakasangkot sa Pork Barrel Scam noong 2013
Si Bongbong Marcos ay nasangkot sa Pork barrel scam noong 2013 nang siya ay naglipat ng ₱100 milyon sa sa NGO ni Janet Lim-Napoles sa ilalim ng Pangalang **Bongets**.

Ayon kay dating pork barrel scam legal counsel, Levito Baligod, may basehan ang mga reklamo ng iBalik ang Bilyones ng Mamamayan Movement (iBB)  na isinampa sa Office of the Ombudsman kung saan ang ebidensiya sa 9 na  Special Allotment Request Orders mula kay Bongbong ay iniulat na ipinapasa sa isa sa mga NGO ng utak ng pork barrel scam na si Janet Lim-Napoles. Binanggit ang Social Development Program for Farmers Foundation, Inc. (SDPFFI), isang NGO ni Napoles na minsang hinawawakan ng whistleblower na si Benhur Luy.
Ayon sa dating empleyado ng JLN Corp. na si Mary Arlene Baltazar, ang ₱500 milyon mula sa Disbursement Acceleration Program (DAP) ng mga mambabatas ay inilaan sa mga NGO ni Napoles.

Sinabi rin ni Baligod na hindi lamang ang pekeng NGO ng utak ng pork barrel scam na si Janet Lim-Napoles kunsang nakakuha si Bongbong ng 100 milyong piso sa isang pekeng NGO na nakakuha siya ng kickback na nagkakahalagang P100 milyon.

Ang pag-amin ng saksing si [[Benhur Luya] na pinaeka niya ang mga pirma ng nga mga mambabatas uko sa likwidasyon at ibang dokumento ay karagdang sumusuporta sa mga pag-aangkin ni Bongbong na ang mga pirma ay pineka sa ilang NGO ni Janet Lim-Napoles. Btay sa liham n, sinasabing pinirmahan niya ang isang liham noong Marso 16, 2012 na pumpapayag sa NLDC na maglabas ng  P100 million mula sa kanyang PDAF saapat na NGO: Ginintuang Alay sa Magsasaka Foundation Inc., P5 million; Agricultura Para sa Magbubukid Foundation Inc., P25 million; Kaupdanan Para sa Mangunguma Foundation Inc., P25 million; and Angri and Economic Program for Farmers Foundation Inc., P45 million.

## Karerang Politikal
### Bago ang 1986
Ang unang hinawakang tungkulin ni Bongbong ay bilang Bise Gobernador ng Ilocos Norte (1980–1983) sa edad na 23. Noong 1983, pinangunahan niya ang isang pangkat ng mga kabataang lider na Pilipino sa Tsina upang gunitain ang ika-10 anibersaryo ng ugnayan ng Pilipinas at Tsina.

Si Bongbong ay naging Gobernador ng Ilocos Norte mula 1983 hanggang mapatalsik ang kanyang pamilya sa Malacanang noong 1986. At pagkatapos nito ay tumungo sa Hawaii, Estados Unidos.

### Kongreso, unang termino
Pagkatapos bumalik si Bongbong sa Pilipinas noong 1991 mula sa Estados Unidos, siya ay tumakbo at nahalal na kinatawan sa Kapulungan ng Pilipinas sa ika-2 distrito ng Ilocos Norte(1992–1995). When his mother, Imelda Marcos, ran for president in the same election, however, he decided against supporting her candidacy, and instead expressed support for his godfather Danding Cojuangco. Sa kanyang termino, si Bongbong ay sumulat ng 29 panukalang batas at kapwa sumulat ng 90 pang panukalang batas na lumikha sa Department of Energy and the National Youth Commission. Siya rin ay instrumental sa pagsusulong ng mga kooperatiba sa paglilipat ng kanyang Countryside Development Fund (CDF) sa paglikha ng mga kooperatiba ng mga titser at magsasaka sa kanyang probinsiyang Ilocos Norte In October 1992, Marcos lead a group of ten representatives in attending the first sports summit in the Philippines, held in Baguio City.

Noong 1995, siya ay tumakbo bilang Senador ng Pilipinas ngunit natalo.

### Gobernador ng Ilocos Norte
Nahalal muli si Bongbong bilang Gobernador ng Ilocos Norte noong 1998 laban sa malapit na kaibigan ng kanyang amang si Roque Ablan Jr. Siya ay nahalal sa magkakasunod na tatlong termino na natapos nooong 2007.

### Kongreso, ikalawang termino
Noong 2007, Si Bongbong ay walang kalaban na nahalal na dating hinawakan ng kanyang kapatid na si Imee Marcos. Siya ay nahalal na Diputadong Punong Minoridad ng Kapulungan ng Kinatawan ng Pilipinas. Sa kanyang termino. isa isa pinakamahalagang panukalang batas na kanyang sinulong ang Philippine Archipelagic Baselines Law, o Republic Act No. 9522. Sinulong rin niya ang Republic Act No. 9502 (Universally Accessible Cheaper and Quality Medicines Act) na naging batas noong 2009.

### Senado
Noong 1995, siya ay tumakbo sa Senado sa ilalim ng koalisyong NPC ngunit natalo. Nagtangka uli siya bilang Senador noong 2010 at nananalo bilang ikapitong nanalo.

Noon Nobyembre 2005, ang KBL ay lumikha ng aliansa sa Nacionalista Party (NP) sa pagitan ni Bongbong at NP chairman Senador na si Manny Villar sa Laurel House sa Mandaluyong. Si Bongbong ay naging isang bisitang kandidato ng Senado ng NP sa pamamagitan ng alyansang ito.

Si Bongbong ay kalaunang naalis na kasapi ng Kilusang Bagong Lipunan ng KBL National Executive Committee noong Nobyembre 23, 2012.

Dahil dito, ang NP ay humiwalay sa KBL dahil sa mga hidlutan sa loob ng partido. Gayunpaman, si Bongbong ay nanatiling kasapi ng NP senatorial line-up.

Isa siya sa sa mga ng chairman ng mga komite sa Senado na nauukol lokal na pamahalaan at publikong paggawa. Isa rin siyang chair ng komite Senate committees on local sa Autonomous Region in Muslim Mindanao (ARMM) Organic Act, the congressional oversight panel on the Special Purpose Vehicle Act, at isa ng napili sa komite sa mga gawaing pam-barangay.

### Pagtakbo sa Bise Presidente noong 2016
Noong Oktubre 5, 2015, inanunsiyo ni Bongbong na tatakbo siya bilang Bise Presidente sa 2016 halalan.  Si Bongbong ay tumakbo bilang independent candidate. Bago nito, tumanggi siya sa imbitasyon ni Bise Presidente Jejomar Binay, na maging running mate. Noong Oktubre 15, 2015, kinumpirma ng tatakbo bilang Presidente na si Miriam Defensor Santiago na si Bongbong ang kanyang magiging Bise Preisente running mate.

Siya ay natalo kay Camarines Sur Representative Leni Robredo, sa botong 263,473.

#### Pagpoprotesta sa resulta ng eleksiyon
Naghain ng protesta si Bongbong sa pagkapanalo ni Bise Presidente Leni Robredo. Ayon kay Pangulong Rodrigo Duterte, siya ay magbibitiw kung si Bongbong ang susunod sa kanya kesa kay Robredo.

Sa isang muling pagbibilang ng mga boto noong Abril 2018  na sumasakop sa polling precint ng Iloilo, Camarines Sur, na mga lugar na pinili ni Bongbong. Noong Oktubre 2019, nalaman ng tribunal na lumaki ang lamang ni Robredo ng 278,566 mga boto mula sa orihinal na boto ni Robredo na   263,473 pagkatapos ng muling pagbilang ng mga balota mula sa 5,415 presinto na pinili ni Bongbong. Noong Pebrero 16, 2021, lahat ng PET ay binalewala ang protesta ni Bongbong.

## Kampanya bilang Pangulo ng Pilipinas sa 2022
Inanunsiyo ni Bongbong noong Oktubre 5, 2021 na tatakbo siya bilang Pangulo ng Pilipinas sa ilalim ng Partido Federal ng Pilipinas sa pamagitan ng isang video post sa Facebook at inendorso ng dati niyang partido na Kilusang Bagong Lipunan. Isinumite ni Bongbong ang sertipiko ng pagkandidato sa Commission on Elections nang sumunod na araw.

## Personal na buhay
Si Bongbong ay ikinasal kay Louise "Liza" Cacho Araneta at may tatlong anak: Ferdinand Alexander III "Sandro" (born 1994), Joseph Simon (born 1995) and William Vincent "Vince" (born 1997) na nag-aral sa mga mamamahaling paaralan sa ibang bansa gaya ng Worth School at University of London sa Inglatera

Hindi siya marunong magsalita ng Ilocano.

## Mga kaso sa korte
### Konbiksiyon sa hindi pagbabayad ng buwis noong 1995
Noong Hulyo 27, 1995, kinonvict at hinatulan ni Quezon City Regional Trial Court Judge Benedicto Ulep si Bongbong ng 7 taon sa kulungan at pinagmulta ng US$2,812 dolyar dahil sa hindi pagbabayad ng buwis mula 1992 hanggang 1986 dahil sa hindi sa pagbabayad ng buwis bilang Bise Gobernador ng Ilocos Norte (1980–1983) at bilang Gobernador ng Ilocos Norte(1983–1986). Inapela ni Bongbong ang desisyon sa,,[Court of Appeals of the Philippines|Court of Appeals]].

Noong Oktubre 31, 1997, pinagtibay ng Court of Appeals ang konbiksiyon dahil sa hindi pagbabayad ng buwis ngunit na hindi nakulong pinagbayad 
parin si Bongbong ng Bureau of Internal Revenue (BIR) nang may interes na tumutugma sa
PHP2,000 kada bilang dahil sa hindi pagbabayad ng buwis mula 1982 hangggang 1984 at  PHP30,000 para sa 1985 at mga interes. Si Bongbong ay kalaunang naghain ng petisyon na certiorari sa Korte Suprema ng Pilipinas ngunit binawi  ito noong Agosto 8, 2001 kaya ang hatol ay naging pinal na at dapat ipatupad.

Noong 2021. pinatunayan ng Quezon City Regional Trial Court na walang binayad si Bongbong na multa at mga buwis na dapat niyang bayaran.

Gayunpaman may mga dokumento ang Korte Suprema. BIR at isang resibo mula sa Land Bank of the Philippines na binayaran na niya ang dapat niyang bayaran.

### Hatol ng Korte ng Hawaii, Estados Unidos noong 2011
Noong 2011, hinatulan si Bongbong at ang kanyang inang si Imelda Marcos ng  Hawaii District Court sa **ayaw** magbayad sa hatol noong 1992 kaso na isinampa ng mga biktima ng diktadurya ng kanyang amang si Ferdinand Marcos. Sila ay pinagmulta ng USD353.6 milyong dolyar.
 Ang hatol ay pinagtibay ng Ninth Circuit Court of Appeals ng Estados Unidos noong Oktubre 24, 2012 at ang **pinakamalaking hatol** na pinatibay ng  appellate court ng Estados Unidos.

Ang hatol ay epektibo ring humaharang kay Bongbong at Imelda sa pagpasok sa Estados Unidos.
### Hindi pagsali sa mga debateng pampangaluhan
Si Bongbong ay tinuligsa ng marami dahil sa intensiyonal na hindi paglahok sa mga debateng pamapanguluhan na isinagawa ng CNN at COMELEC at iba pa.
### Pagtanggal ng Facebook at Twitter sa mga pekeng account na nauugnay kay Bongbong
Inihayag ng Facebook at Twitter na binan o permanenteng tinanggal ang mga peke at troll na account nauugnay kay Bongbong na nagpapakalat ng mga pekeng balita. Ang dahilan ng pagtanggal ang manipulasyon at pandaraya. Ayon sa isang pag-aaral, si Bongbong ang kandidatong pinaka-nakinabang sa pagpapalaganap ng mga fake news sa mga social media site gaya ng facebook at twitter ng mga troll farms.

## Tingnan din 
* Ferdinand Marcos — tatay
* Imelda Marcos — ina
* Imee Marcos — kapatid
* Proklamasyon Blg. 1081 — batas militar na idineklara ng tatay niya.

## Mga sanggunian 
Kategorya:Mga politiko ng Pilipinas
Kategorya:Mga kriminal mula sa Pilipinas
Kategorya:Korupsiyon sa Pilipinas
Kategorya:Mga YouTuber sa Pilipinas
Kategorya:Mga taga-Kalakhang Maynila